
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 593 

3 Αυγούστου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αύξηση μηνιαίων βοηθημάτων του Ταμείου Ασφαλίσεως 

Δημοτικών και Κοινοτικών Υπαλλήλων (ΤΑΔΚΥ). 1 

Αντικατάσταση κανονισμού επαγγελματικής κατάρτισης 
και λειτουργία των Ι.Ε.Κ . 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 102/1211 (1) 

Αύξηση μηνιαίων βοηθημάτων του Ταμείου Ασφαλίσεως Δη¬ 
μοτικών και Κοινοτικών Υπαλλήλων (ΤΑΔΚΥ). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 2084/92 
(Α' 165). 

2. Τα άρθρα 23 παρ. 1 στοιχ. στ και 24 παρ. 1 και παρ. 2 
στοιχ. γ, 26 παρ. 1 και 27 παρ. 1 στοιχ. δ του Ν. 1558/1985 
(Α' 137). 

3. Τις διατάξεις του άρθρου 27 του Ν. 2081/1992 (Α' 154). 

4. Το γεγονός ότι από τις διατάξεις της απόφασης προκα- 
λείται δαπάνη σε βάρος του προϋπολογισμού του ταμείου 
Ασφαλίσεως Δημοτικών και Κοινοτικών Υπαλλήλων (ΤΑΔΚΥ) 
ύψους 490 εκ. δρχ. περίπου για το τρέχον οικονομικά έτος, 
για την οποία έχει εγγράφει πίστωση στο Κ.Α.Ε. 0621. 

5. Τις διατάξεις του άρθρου 7 του Ν. 1275/1982 (Α' 100). 

6. Την 2024/26.10.1993 (ΦΕΡΚ 833/τ. Β726.10.1993) 
κοινή Απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων. 

7. Την 1991/5.5.1994 απόφαση της Επιτροπής Τιμών και 
Εισοδημάτων. 

8. Την από 4.7.1994 οικονομική έκθεση της Δ/νσης Ανα- 
λογιστικών Μελετών της Γ.Γ.Κ.Α. 

9. Την γνώμη του Δ.Σ. του Ταμείου Ασφαλίσεως Δημοτικών 
και Κοινοτικών Υπαλλήλων (ΤΑΔΚΥ) που διατυπώθηκε στην 
υπ’ αριθ. 7/25.4.1994 απόφασή του, αποφασίζουμε: 

Α) Την αύξηση των παρεχομένων από το Ταμείο μηνιαίων 
βοηθημάτων από 1.1.1994 ως ακολούθως: 

1. Για τους βοηθηματούχους των οποίων η έναρξη του συ- 
νταξιοδοτικού δικαιώματος εμπίπτει στο μέχρι 31.12.1986 
χρονικό διάστημα 8,3%. 

2. Για τους βοηθηματούχους των οποίων η έναρξη του συ- 


νταξιοδοτικού δικαιώματος εμπίπτει στο μέχρι 31.12.1989 
χρονικό διάστημα 6,8%. 

3. Γ ια τους βοηθηματούχους των οποίων η έναρξη του συ- 
νταξιοδοτικού δικαιώματος εμπίπτει στο μέχρι 31.12.1992 
χρονικό διάστημα 3,8%. 

4. Για τους βοηθηματούχους των οποίων η έναρξη του συ- 
νταξιοδοτικού δικαιώματος εμπίπτει στο μέχρι 31.12.1993 
χρονικό διάστημα 2,3%. 

Β) Την αύξηση του κατωτάτου ορίου μηνιαίου βοηθήματος 
από 20.000 σε 21.900 ανεξάρτητα από το χρόνο έναρξης του 
συνταξιοδοτικού δικαιώματος. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 18 Ιουλίου 1994 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
-♦- 

Αριθ. Ε/12450 (2) 

Αντικατάσταση κανονισμού επαγγελματικής κατάρτισης και 
λειτουργία των Ι.Ε.Κ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις της παρ. 2 του άρθρου 5, του Ν. 2009/92 
Εθνικό Σύστημα Επαγγελματικής Εκπαίδευσης και Κατάρτι¬ 
σης και άλλες διατάξεις (ΦΕΚ 18 τ.Α' 14.2.92). 

2. Τις αποφάσεις του προέδρου του Οργανισμού Επαγγελ¬ 
ματικής Εκπαίδευσης και κατάρτισης με αριθμούς: 

Ζ/7717/ 27.8.93 (ΦΕΚ 728/τ.β/21.9.93), Φ1/Ε/2429/ 
15.2.94 (ΦΕΚ 124/τ.β/23.2.94), Φ/Ε/6672/ 20.4.94 (ΦΕΚ 
337/5.5.94), Φ/Ε/6673/ 20.4.94 (ΦΕΚ 337/5.5.94). 

3. Την αριθμ. 20/14.7.94 πράξη του Δ.Σ. του Ο.Ε.Ε.Κ. 

4. Το γεγονός ότι από τις διατάξεις της παρούσας απόφα¬ 
σης δεν προκαλείται δαπάνη σε βάρος των πιστώσεων του 
προϋπολογισμού του Νομικού Προσώπου Δημοσίου Δικαίου 
“Οργανισμός Επαγγελματικής Εκπαίδευσης και Κατάρτισης, 
αποφασίζουμε: 

1. Αντικαθιστούμε τον κανονισμό Επαγγελματικής Κατάρ¬ 
τισης και Λειτουργίας των Ινστιτούτων Επαγγελματικής Κα¬ 
τάρτισης (Ι.Ε.Κ.) ως εξής: 

Άρθρο 1 

Έτος και εξάμηνα κατάρτησης 

1. Κάθε έτος κατάρτισης των Ι.Ε.Κ. αρχίζει την 1 η Σεπτεμ¬ 
βρίου και λήγει την 31 η Αυγούστου του επόμενου έτους. 

Περιλαμβάνει δύο αυτοτελή εξάμηνα κατάρτισης, το χειμε¬ 
ρινό και το εαρινό. 

α. Το χειμερινό εξάμηνο κατάρτισης αρχίζει την 1η Οκτω¬ 
βρίου και λήγει τη 14η Φεβρουάριου του επόμενου έτους. 

β. Το εαρινό εξάμηνο κατάρτισης αρχίζει τη 15η Φεβρουά¬ 
ριου και λήγει την 30ή Ιουνίου του ίδιου έτους. 

γ. Κάθε εξάμηνο κατάρτισης περιλαμβάνει 14 πλήρεις 
εβδομάδες και 2 εβδομάδες εξετάσεις - αποτελέσματα. 

δ. Οταν απαιτείται λόγω συνθηκών, η πραγματοποίηση ερ¬ 
γαστηριακών ασκήσεων ή πρακτικής άσκησης σε χρονικά δια¬ 
στήματα διαφορετικά από τα παραπάνω οριζόμενα, με από¬ 
φαση του Δ.Σ. ορίζονται διακεκομμένα διαστήματα κατάρτι¬ 
σης με αθροιστική διάρκεια, όπως ορίζεται παραπάνω. 

2. Η κατάρτιση κάθε εξαμήνουείναι πλήρης, όταν έχουν συ¬ 
μπληρωθεί όλες οι προβλεπόμενες ώρες. 

Σε περίπτωση κατά την οποία σ’ ένα ή περισσότερα Ι.Ε.Κ. 
δεν πραγματοποιηθεί κατάρτιση για οποιοδήποτε λόγο: 

α) Αναπληρώνεται η κατάρτιση με αύξηση των ωρών του 
ημερήσιου ή εβδομαδιαίου προγράμματος, με ευθύνη της 
διοίκησης του Ι.Ε.Κ. 

β) Αναπληρώνεται η κατάρτιση αμέσως μετά τη λήξη της 
διάρκειας των εβδομάδων κατάρτισης, εντός της διάρκειας 
του εξαμήνου κατάρτισης. 

γ) Παρατείνεται αντίστοιχα η κατάρτιση του εξαμήνου, με 
απόφαση του Δ.Σ. του ΟΕΕΚ. 

Αρθρο 2 

Διακοπές - Αργίες 

Κατάρτιση και πάσης φύσεως διαδικασίες κατάρτισης δεν 
γίνονται κατά τις εξής χρονικές περιόδους, με την επιφύλαξη 
της παρ. 1δ του άρθρου 1 της απόφασης αυτής: 

1. Τις διακοπές: 

α) Χριστουγέννων, από 24 Δεκεμβρίου έως και 6 Ιανουά¬ 
ριου. 

β) Πάσχα, από Μ. Δευτέρα έως και την Παρασκευή της Δια- 
καινησίμου. 

V) θερινές, από 1ης Ιουλίου μέχρι 31ης Αυγούστου. 

2. Τις επίσημες αργίες: 
α) 28η Οκτωβρίου. 

β) 25η Μαρτίου, 
γ) 1η Μαΐου. 
δ) Του Αγ. Πνεύματος, 
ε) Καθαρή Δευτέρα. 

3. Επίσης: 

α) 30η Ιανουάριου 
β) 17η Νοεμβρίου. 

4. Κατά τις ημέρες που έχουν χαρακτηρισθεί ως ημέρες το¬ 
πικής αργίας στην έδρα κάθε ΙΕΚ, λόγω θρησκευτικής, ή άλ¬ 
λης εορτής. 

Αρθρο 3 » 

Επιλογή - Εγγραφές 

Α. Επιλογή 

1. Η Διεύθυνση του ΙΕΚ, τουλάχιστον τρεις (3) ημέρες πριν 
από την ημερομηνία υποβολής αιτήσεων των υποψηφίων, 
ανακοινώνει πίνακα με τις ειδικότητες που θα λειτουργή¬ 
σουν. 

2. Οι υποψήφιοι για κατάρτιση, προκειμένου να λάβουν μέ¬ 
ρος στη διαδικασία της επιλογής, οφείλουν να καταθέσουν 
στο Ι.Ε.Κ. τα παρακάτω δικαιολογητικά: 

α) Σχετική αίτηση στην οποία θα αναγράφονται τα ονομα¬ 
στικά στοιχεία, τα στοιχεία ταυτότητας και η διεύθυνση κατοι¬ 
κίας του υποψηφίου, καθώς και η σειρά προτίμησης των ειδι¬ 
κοτήτων που πρόκειται να λειτουργήσουν στο Ι.Ε.Κ. 

β) Τον εκάστοτε προβλεπόμενο πρωτότυπο τίτλο σπουδών 
(απολυτήριο ή πτυχίο), του οποίου θα εκδίδεται φωτοαντί¬ 
γραφο με μέριμνα του Ι.Ε.Κ. για τη χρήση του στην επιλογή, 
και θα επιστρέφεται ο πρωτότυπος τίτλος στον υποψήφιο. Σε 


περίπτωση που είναι αδύνατη η προσκόμιση του πρωτότυπου 
τίτλου, θα προσκομίζεται πρωτότυπο αποδεικτικό τίτλου 
σπουδών, που θα εκδίδεται από τη Σχολική Μονάδα αποφοί¬ 
τησης του υποψηφίου και στο οποίο θα αναγράφεται ο τελι¬ 
κός βαθμός αποφοίτησης. 

γ) Δελτίο αστυνομικής ταυτότητας ή Διαβατήριο, των 
οποίων η φωτοτυπία μπορεί να επικυρώνεται και από το Ι.Ε.Κ. 
Σε περίπτωση έλλειψης Αστυνομικής Ταυτότητας ή Διαβατη¬ 
ρίου θα προσκομίζεται Πιστοποιητικό Δήμου ή Κοινότητος. 

δ) Βεβαίωση ΙΚΑ ή Δημόσιας Υπηρεσίας, στην οποία θα 
αναγράφεται η προϋπηρεσία (ημερομίσθια ή έτη) που τυχόν 
πραγματοποίησε ο υποψήφιος σε συγκεκριμένο επάγγελμα 
και ειδικότητα ή βεβαίωση Δημόσιας Οικονομικής Υπηρεσίας 
(Δ.Ο.Υ.), στην οποία θα αναγράφεται ο χρόνος άσκησης συ¬ 
γκεκριμένης επιτήδευσης από τον υποψήφιο. 

Η απόδειξη της προϋπηρεσίας είναι στην αποκλειστική ευ¬ 
θύνη του υποψηφίου. 

στ) Πιστοποιητικό οικογενειακής κατάστησης προκειμένου 
για πολύτεκνο γονέα ή τέκνο πολύτεκνης οικογένειας. 

ζ) Πιστοποιητικό γνώσης της αγγλικής γλώσσας, επιπέδου 
ΡΙΒ3Τ ΟΕΒΤΙΡΙΟΑΤΕ ή άλλης οριζόμενης γλώσσας εκτός της 
ελληνικής, αντίστοιχου επιπέδου, σε ειδικότητες οι οποίες 
καθορίζονται με απόφαση του Δ.Σ. του Ο.Ε.Ε.Κ. 

Από τα παραπάνω δικαιολογητικά τα α, β, γ, είναι υποχρεω¬ 
τικά. 

3. Οι αιτήσεις συμμετοχής για επιλογή υποβάλλονται στο 
ΙΕΚ από 5ης έως 15ης Σεπτεμβρίου για το χειμερινό εξάμηνο 
και από 20ης έως 31ης Ιανουάριου για το εαρινό εξάμηνο. Σε 
περίπτωση που η τελευταία ημέρα υποβολής δικαιολογητι- 
κών συμπίπτει με αργία, η προθεσμία μετατίθεται στην πρώτη 
εργάσιμη ημέρα μετά την αργία. 

Η Διεύθυνση του Ι.Ε.Κ., εντός πέντε (5) ημερών από τη λήξη 
της προθεσμίας υποβολής των αιτήσεων επιλογής, καταρτίζει 
και ανακοινώνει πίνακα αξιολόγησης κατά ειδικότητα με μο- 
ριοδότηση, αφού λάβει υπόψη της τα παρακάτω: 

α) Το βαθμό του τίτλου σπουδών, ο οποίος απαιτείται για 
την εισαγωγή στο ΙΕΚ. Τα μόρια που δίνει ο τίτλος είναι τόσα, 
όσα ο γενικός βαθμός, με μετατροπή του κλασματικού μέ¬ 
ρους σε δεκαδικό. 

Σε περίπτωση που ο βαθμός του τίτλου σπουδών είναι εκ¬ 
φρασμένος σε διαφορετική από την εικοσαβάθμια κλίμακα, 
θα γίνεται αναγωγή του σε εικοσαβάθμια κλίμακα. 

β) Την προϋπηρσία στην ειδικότητα είτε στο δημόσιο είτε 
στον ιδιωτικό τομέα: 

Για κάθε 200 ημερομίσθια, στρογγυλοποιούμενα στην πλη- 
σιέστερη 200άδα ή ανά ένα έτος υπηρεσίας στρογγυλοποιού- 
μενο στο πλησιέστερο ακέραιο έτος, 5 μόρια με ανώτατο όριο 
τα 20. 

γ) Την ηλικία του υποψηφίου, 2 μόρια ανά έτος μετά το 18ο 
μέχρι το 21ο, με ανώτατο όριο τα (6) έξι μόρια. Ως αφετηρία 
λογίζεται η 1η Ιανουάριου του έτους γεννήσεως. 

δ) Την ιδιότητα του πολύτεκνου γονέα ή του τέκνου πολύ¬ 
τεκνης οικογένειας, όπως αυτή αποδεικνύεται από πιστοποι¬ 
ητικό Δήμου ή Κοινότητας ή επίσημο έγγραφο της Ένωσης 
Πολυτέκνων Ελλάδας, (5) πέντε μόρια. 

Οι πίνακες περιέχουν αναλυτικά τα μόρια επιλογής κατά 
κατηγορία και αθροιστικά για όλους τους υποψηφίους, επιλε- 
γέντες και επιλαχόντες. 

Σε περίπτωση ισοβαθμιών, τη σειρά καθορίζουν η ιδιότητα 
πολύτεκνου γονέα ή τέκνου πολύτεκνης οικογένειας, ή προϋ¬ 
πηρεσία, ο βαθμός του τίτλου και τέλος κλήρωση από επι¬ 
τροπή που ορίζει ο Διευθυντής του Ι.Ε.Κ. 

4. Υποψήφιος, που βάση των μορίων του μπορεί να επιλέ¬ 
γεται σε περισσότερες από μία ειδικότητες, αναγράφεται 
μόνο στον πίνακα της 1ης κατά σειρά προτίμησης ειδικότη¬ 
τας, όπως αυτή καθορίζεται στην αίτησή του. 

Β. Εγγραφές 

1. Μετά την παραπάνω διαδικασία επιλογής, οριστικοποιεί- 

ται η εγγραφή των επιλεγέντων, εντός της προθεσμίας που 
ορίζεται, με την κατάθεση σχετικής αίτησης στο Ι.Ε.Κ. επιλο¬ 
γής τους. 

Η τελική ημερομηνία οριστικοποίησης της εγγραφής των 
επιλεγέντων και η ημερομηνία προσέλευσης των επιλαχό- 
ντων για κάλυψη των πιθανών κενών θέσεων, αναγράφεται 
στους αναρτηθέντες πίνακες επιλογής. 

Η μη κατάθεση της σχετικής αίτησης εγγραφής στο Ι.Ε.Κ. 

’ μέχρι την τελική ημερομηνία που έχει ορισθεί, σημαίνει τη μη 
αποδοχή της επιλογής από τον υποψήφιο. 

Τις δϋο (2) επόμενες εργάσιμες ημέρες οι επιλαχόντες 
κατά σειρά υποχρεούνται να δηλώσουν την αποδοχή της επι¬ 
λογής τους στη Διεύθυνση του Ι.Ε.Κ., με την κατάθεση σχετι¬ 
κής αίτησης εγγραφής. 

Η διαδικασία οριστικοποίησης των εγγραφών πρέπει να 
έχει ολοκληρωθιεί την 30η Σεπτεμβρίου για το χειμερινό εξά¬ 
μηνο και την 14η Φεβρουάριου για το εαρινό εξάμηνο κατάρ¬ 
τισης. 

2. Η διαδικασία επανεγγραφής καταρτιζομένων στα τμή¬ 
ματα εξαμήνων κατάρτισης πλην του αρχικού, ορίζεται από το 
κάθε Ι.Ε.Κ. και ανακοινώνεται στους καταρτιζόμενους πέντε 
(5) τουλάχιστον ημέρες πριν την έναρξη κάθε διδακτικού εξα¬ 
μήνου. 

Η αρχική και συμπληρωματική κατάρτιση καθώς και κάθε 
άλλη διαδικασία που υπάγεται στην κατάρτιση παρέχεται από 
τα δημόσια Ι.Ε.Κ. δωρεάν. 

Αρθρο 4 
Μετεγραφές 

1.0 καταρτιζόμενος που επιθυμεί μετεγγραφή σε άλλο δη¬ 
μόσιο ή ιδιωτικό Ι.Ε.Κ. υποβάλλει αίτηση στο Ι.Ε.Κ. που κα¬ 
ταρτίζεται έως και πεντε (5) ημέρες από τη λήξη του εξαμή¬ 
νου κατάρτισης, αναφέροντας τους λόγους και καταθέτοντας 
τα σχετικά δικαιολογητικά. 

Κατ’ εξαίρεση, μόνον για αποδεικνυόμενες σοβαρές περι¬ 
πτώσεις και μόνο για το χειμερινό εξάμηνο κατάρτισης, το 
Δ.Σ. του Ο.Ε.Ε.Κ. εξετάζει εκπρόθεσμες αιτήσεις μετεγγρα¬ 
φής, εφόσον έχουν υποβληθεί δέκα (10) τουλάχιστον ημέρες 
πριν από την έναρξη των μαθημάτων του χειμερινού εξαμήνου 
κατάρτισης. Η αίτηση και τα δικαιολογητικά, συνοδευόμενη 
με σχετική εισήγηση της διοίκησης του Ι.Ε.Κ., διαβιβάζονται 
στη Διεύθυνση Κατάρτισης της Κεντρικής υπηρεσίας του 
Ο.Ε.Ε.Κ., η οποία αφού λάβει υπόψη της τους λόγους, τα 
σχετικά δικαιολογητικά και τις υφιστάμενες προϋποθέσεις, 
την εγκρίνει ή την απορρίπτει με αιτιολογημένη απόφασή της. 

2.0 καταρτιζόμενος με την έναρξη του νέου εξαμήνου κα¬ 
ταρτίζεται στο Ι.Ε.Κ., στο οποίο μετεγγράφηκε, όπου και δια¬ 
βιβάζεται ο ατομικός φάκελος και τα λοιπά στοιχεία της κα¬ 
τάρτισης, φωτοαντίγραφα των οποίων φυλάσσει σε αρχείο 
μετεγγραφομένων το ΙΕΚ από το οποίο προέρχεται. 

3. Στις περιπτώσεις, όπου η απόφαση μετεγγραφής δεν 
έχει εκδοθεί μέχρι την ημερομηνία έναρξης του νέου εξαμή¬ 
νου κατάρτισης, ο καταρτιζόμενος καταρτίζεται στο Ι.Ε.Κ. 
που είναι γραμμένος. Όταν η μεταγγραφή του εγκριθεί, η 
διοίκηση του Ι.Ε.Κ. αποστέλλει στο Ι.Ε.Κ. όπου μετεγγράφε- 
ται, τα στοιχεία κατάρτισης μέχρι την ημερομηνία αποχώρη¬ 
σης του καταρτιζόμενου. 

4. Η μεταγραφή στο πρώτο εξάμηνο κατάρτησης αποκλεί- 
ται. 

5. Ανάκληση μετεγγραφής για το ίδιο εξάμηνο δεν επιτρέ¬ 
πεται. Επιστροφή του καταρτιζομένου στο αρχικό Ι.Ε.Κ. 
πραγματοποιείται με νέα μετεγγραφή. 

Αρθρο 5 

Χαρακτηρισμός μαθημάτων - Διάρκεια ωριαίας διδασκα¬ 
λίας 

1. Η κατάρτηση περιλαμβάνει μαθήματα: 
α. θεωρητικά: 


θεωρητικά χαρακτηρίζονται τα μαθήματα των οποίων η δι¬ 
δασκαλία πραγματοποιείται από έναν εκπαιδευτή, μόνον σε 
αίθουσες διδασκαλίας και έχουν ως σκοπό να αποκτήσουν οι 
καταρτιζόμενοι τις γνώσεις, που είναι απαραίτητες για να κα¬ 
τανοήσουν το γνωστικό αντικείμενο της κατάρτισής τους, 
β. Εργαστηριακά: 

Εργαστηριακά χαρακτηρίζονται τα μαθήματα εκείνα, τα 
οποία αποβλέπουν στην εμπέδωση του θεωρητικού μέρους 
της κατάρτισης και στην εκμάθηση δεξιοτήτων, πραγματο¬ 
ποιούνται δε αποκλειστικά στους εργαστηριακούς χώρους, 
γ. Μικτά: 

Μικτά χαρακτηρίζονται τα μαθήματα εκείνα, τα οποία απαι¬ 
τούν τουτόχρονη θεωριτική κατάρτιση και απόκτηση δεξιοτή¬ 
των. Ο χαρακτηρισμός κάθε μαθήματος και ο αριθμός των κα- 
ταρτιζομένων ανά εκπαιδευτή ρυθμίζεται με απόφαση του 
Δ.Σ. του Ο.Ε.Ε.Κ. Είναι δυνατόν, ύστερα από έγκριση της 
Διεύθυνσης Κατάρτισης, να αυξάνεται κατά ένα ο αριθμός 
των εκπαιδευτών στα μαθήματα που η Διοίκηση του Ι.Ε.Κ. τε¬ 
κμηριώνει τέτοια αναγκαιότητα. 

2. Η διάρκεια της ωριαίας διδασκαλίας όλων των μαθημά¬ 
των καθορίζεται σε 45 λεπτά ή όπως διαφορετικά καθορίσει 
με απόφαση το Δ.Σ. για τα Ι.Ε.Κ. όπου παρουσιάζεται ανάγκη 
διαφοροποίησης λόγω εξαιρετικών συνθηκών. 

Η διδασκαλία των εργαστηριακών μαθημάτων ή του εργα¬ 
στηριακού μέρους των μικτών μαθημάτων είναι δυνατό να γί¬ 
νεται συνεχόμενη μέχρι τρεις (3) ώρες. 

3. Η διάρκεια των διαλειμμάτων ορίζεται σε 5 λεπτά, εκτός 
του τρίτου διαλείμματος που μπορεί να φτάνει τα 15 λεπτά. 

Στις περιπτώσεις συνεχούς διδασκαλίας του παραπάνω 
εδαφίου 2 το διάλειμμα θα είναι αθροιστικό. 

4. Μετά την είσοδο του εκπαιδευτή στην αίθουσα διδασκα¬ 
λίας ή στον εργαστηριακό χώρο δεν επιτρέπεται η είσοδος 
καταρτιζομένων. 

5. Οι παρουσίες λαμβάνονται υποχρεωτικά ανά ώρα κατάρ¬ 
τισης, με την έναρξη της ώρας και με ευθύνη του εκπαιδευτή 
ή των εκπαιδευτών. 

Αρθρο 6 
Φοίτηση 

1. Η φοίτηση είναι υποχρεωτική για όλα τα μαθήματα, θεω¬ 
ρητικά, εργαστηριακά και μικτά. 

α. Επαρκής χαρακτηρίζεται η φοίτηση σε κάθε μάθημα, στο 
οποίο ο καταρτιζόμενος σημείωσε αριθμό ωριαίων απουσιών 
μικρότερο ή ίσο του 20% του συνόλου των προβλεπόμενων 
ωρών διδασκαλίας του μαθήματος κατά τη διάρκεια του εξα¬ 
μήνου, στρογγυλοποιούμενο στον πλησιέστερο ακέραιο. Σε 
εξαιρετικές περιπτώσεις, και ύστερα από τεκμηριωμένη εισή¬ 
γηση της Δ/νσης του Ι.Ε.Κ. το προαναφερθέν όριο μπορεί να 
αυξάνεται κατά 5% ανά μάθημα, αλλά σε καμία περίπτωση το 
σύνολο των απουσιών όλων των μαθημάτων στο εξάμηνο κα¬ 
τάρτισης να μην υπερβαίνει το 20% του συνόλου των προβλε- 
πομένων ορών κατάρτισης. 

Σε κάθε άλλη περίπτωση η φοίτηση χαρακτηρίζεται ανε¬ 
παρκής. 

2. Η Διεύθυνση του Ι.Ε.Κ. ανακοινώνει τα αποτελέσματα 
του χαρακτηρισμού της φοίτησης των καταρτιζομένων την 
επόμενη της λήξεως των μαθημάτων του εξαμήνου. 

3. Ο καταρτιζόμενος δεν προσέρχεται στις τελικές εξετά¬ 
ζεις του εξαμήνου στα μαθήματα, στα οποία η φοίτηση του 
χαρακτηρίστηκε ως ανεπαρκής. 

Τα μαθήματα αυτά υποχρεούται να παρακολουθήσει εκ 
νέου, χωρίς δικαίωμα εγγραφής του στο επόμενο εξάμηνο. 

4. Καταρτιζόμενος στο αρχικό εξάμηνο κατάρτισης του 
οποίου η φοίτηση σε όλα τα μαθήματα χαρακτηρίζεται ανε- 

παρκής, υποχρεούται προκειμένου να επαναεγγραφεί, να 
επαναεπιλεγεϊ με τις διαδικασίες της απόφασης αυτής. 

Αρθρο 7 

Εξετάσεις - Αποτελέσματα 

1. Σε όλα τα μαθήματα κάθε εξαμήνου πραγματοποιούνται 
εξετάσεις προόδου δύο (2) φορές κατά τη διάρκεια του εξα¬ 
μήνου αυτού. 

Η χρονική διάρκεια των εξετάσεων είναι το ήμισυ των ωρών 
εβδομαδιαίας διδασκαλίας κάθε μαθήματος, ως εξής: 

α. Στα θεωρητικά μαθήματα οι καταρτιζόμενοι απαντούν σε 
σειρά γραπτών ερωτήσεων ή σε κείμενο αξιολόγησης (τεστ) 
κατά τη κρίση του εκπαιδευτή, με τα οποία ελέγχεται η επί¬ 
τευξη των σκοπών της διδασκαλίας. 

β) Στα εργαστηριακά μαθήματα, οι καταρτιζόμενοι εξετάζο¬ 
νται με την πραγματοποίηση εργαστηριακού έργου ή έργων 
από κάθε καταρτιζόμενο ή συλλογικού έργου από ομάδα, σε 
κάθε μέλος της οποίας ανατίθεται συγκεκριμένο τμήμα του 
έργου. 

γ) Στα μικτά μαθήματα, οι καταρτιζόμενοι εξετάζονται ταυ¬ 
τόχρονα σε γραπτές ερωτήσεις και στην πραγματοποίηση έρ¬ 
γου. 

Η βαθμολογία μικτού μαθήματος προκύπτει από το μέσο 
όρο των βαθμολογιών του θεωρητικού και εργαστηριακού μέ¬ 
ρους του μαθήματος, στρογγυλοποιούμενο στον πλησιέ- 
στερο ακέραιο. 

δ) Η συμμετοχή στις εξετάσεις προόδου είναι υποχρεωτική 
για όλους τους καταρτιζόμενους. Σε περιπτώσεις απουσίας 
τους από προγραμματισμένη εξέταση προόδου, βαθμολο¬ 
γούνται με μονάδα (1). 

Σε περίπτωση απουσίας καταρτιζομένου από εξέταση προ¬ 
όδου για αποδεικνυόμενους λόγους ανωτέρας βίας ή σοβα¬ 
ρής ασθένειας, η διοίκηση του Ι.Ε.Κ., αποφασίζει για την εξέ¬ 
ταση του καταρτιζομένου κατά τη διάρκεια επόμενης διδα¬ 
σκαλίας ή σε χρόνο και τόπο που θα οριστεί, για τον σκοπό 
αυτό σε συνεργασία με τον εκπαιδευτή. 

ε) Η βαθμολογία της 1ης και 2ης εξέτασης προόδου, μαζί 
με τα γραπτά αποδεικτικά της βαθμολόγησης, κατατίθεται 
στη γραμματεία του ΙΕΚ, αντίστοιχα, την τελευταία ημέρα της 
7ης και 14ης εβδομάδας κατάρτισης εξαμήνου. Οι καταρτιζό¬ 
μενοι λαμβάνουν γνώση της βαθμολογίας των με ευθύνη της 
Διοίκησης του ΙΕΚ. Ο μέσος όρος της επίδοσης των καταρτι¬ 
ζόμενων στις δύο εξετάσεις προόδου, αποτελεί το βαθμό 
προόδου (Β.Π.) του εξαμήνου στο μάθημα στρογγυλοποιού- 
μενος στον πλησιέστερο ακέραιο. 

2. Στο τέλος κάθε εξαμήνου πραγματοποιούνται οι τελικές 
εξετάσεις (Τ.Ε.) σε κάθε μάθημα. 

α) Ο τρόπος διεξαγωγής της (Τ.Ε.) για κάθε μάθημα καθο¬ 
ρίζεται ως εξής: 

Α. θεωρητικά μαθήματα 

Για την εξέταση θεωρητικού μαθήματος θα επιλέγεται από 
τον εξεταστή η ανάθεση διαπραγμάτευσης ενός μέχρι και 
τεσσάρων επί μέρους θεμάτων, διαφορετικής ενότητας το 
καθένα. Κάθε επί μέρους θέμα είναι δυνατόν να περιέχει 
υποερωτήματα της ίδιας ενότητας. Η επιλογή των θεμάτων 
πρέπει να είναι τέτοια, ώστε αυτά να αναφέρονται σε ευρύ 
φάσμα της ύλης που διδάχτηκε και οι ερωτήσεις να εστιάζο¬ 
νται σε μείζονος σημασίας ενότητες, κατά την κρίση του εκ¬ 
παιδευτή. 

Είναι δυνατόν, εάν η φύση του μαθήματος το επιτρέπει, 
αντί της διαπραγμάτευσης θέματος ή θεμάτων να δίδεται 
ερωτηματολόγιο (ΙβεΙ). Ο αριθμός των ερωτήσεων, από από- 
ψεως είδους και ποσότητας, πρέπει να είναι ικανός να πιστο¬ 
ποιεί την ευρύτητα και το βάθος της γνώσης του αντικειμένου 
του μαθήματος. Είναι σκόπιμο να δίδεται έμφαση σε ερωτή¬ 
σεις πολλαπλής επιλογής ή ερωτήσεις σύντομης απάντη¬ 
σης. 

Ενδεικτικά αναφέρεται ότι για μάθημα δίωρης εβδομα¬ 


διαίας διδασκαλίας οι ερωτήσεις πρέπει να είναι τουλάχιστον 
είκοσι πέντε (25). 

Τα θέματα αναγράφονται σε φύλλο που αναφέρει τον τίτλο 
του I. Ε. Κ., την ειδικότητα, την ημερομηνία, το εξάμηνο και το 
έτος κατάρτισης, τον τίτλο του προς εξέταση μαθήματος, κα¬ 
θώς και το ονοματεπώνυμο του εκπαιδευτή - εισηγητή. Επί¬ 
σης αναφέρεται, ο παρεχόμενος χρόνος για την εξέταση και 
το εάν τα θέματα είναι ισότιμα στη βαθμολόγηση. 

Μετά την θεώρησή τους από το Διευθυντή ή τον Αναπλη¬ 
ρωτή Διευθυντή του Ι.Ε.Κ., τα θέματα αναπαράγονται παρου¬ 
σία και ευθύνη του εισηγητή και παραδίδονται στους καταρτι¬ 
ζόμενους για επεξεργασία. Το πρωτότυπο των θεμάτων πα- 
ραδίδεται στη γραμματεία για αρχειοθέτηση. 

Διευκρινίσεις επί των θεμάτων και τυχόν οδηγίες δίδονται 
μόνον γραπτώς επί του εντύπου των θεμάτων. Περαιτέρω 
διευκρινίσεις πρέπει να αποφεύγονται και πρέπει να δίδονται 
κατά προτίμηση γραπτώς και με νέα θεώρηση της διοίκησης 
του Ι.Ε.Κ. 

Στην περίπτωση του ερωτηματολογίου είναι σκόπιμο να γί¬ 
νονται πολλαπλές εκτυπώσεις του με διαφορετική σειρά, 
ώστε να αποφεύγεται η καθ’ υπαγόρευση αντιγραφή των 
απαντήσεων. Οι απαντήσεις είναι δυνατόν να δίδονται από 
τους καταρτιζόμενους στο φύλλο ή στα φύλλα των θεμάτων ή 
σε ανεξάρτητα φύλλα, τα όποια παραδίδονται στους εξεταζό¬ 
μενους ταυτόχρονα με τα θέματα στα οποία αναγράφουν το 
ονοματεπώνυμο, τον κωδικό αριθμό τους, την ειδικότητα, το 
εξάμηνο, το τμήμα, το μάθημα και την ημερομηνία εξέτασης. 

Σ όλες τις περιπτώσεις τα φύλλα θεμάτων και απαντήσεων 
επιστρέφονται στον εισηγητή ή στον ορισθέντα επιτηρητή, 
μετά το πέρας της επεξεργασίας των θεμάτων. 

Ο εισηγητής ή ο επιτηρητής, αφού διαγράψει τα τυχόντα 
κενά στα φύλλα απαντήσεων, μονογράφει στο τέλος της δια¬ 
πραγμάτευσης των θεμάτων, καταμετρά τα παραδοθέντα 
γραπτά και αντιπαραβάλλει με την κατάσταση των καταρτιζο- 
μένων, που είχαν δικαίωμα συμμετοχής στην εξέταση, ώστε 
να βαθμολογήσει με την μονάδα, κατά τον κανονισμό, όσους 
για οποιονδήποτε λόγο δεν προσήλθαν ή δεν παρέδωσαν το 
γραπτό τους. 

Στην συνέχεια προσέρχεται στην γραμματεία του Ι.Ε.Κ., 
όπου ο υπάλληλος, ο οποίος έχει οριστεί από την διοίκηση του 
Ι.Ε.Κ., σφραγίζει και μονογράφει στο τέλος της διαπραγμά¬ 
τευσης κάθε γραπτού και χρεώνει στον εκπαιδευτή τα γρα¬ 
πτά, τα οποία αυτός παραλαμβάνει για διόρθωση. Η σχετική 
πράξη παράδοσης και παραλαβής είναι δυνατόν να αναγρά¬ 
φεται επί φακέλου, εντός του οποίου είναι τα γραπτά. 

Ο εκπαιδευτής βαθμολογεί με την αναγραφή αριθμητικά 
της επίδοσης του καταρτιζόμενου σε κάθε επιμέρους θέμα. 
Στο τέλος αναγράφει τη συνολική βαθμολογία του γραπτού 
στο εμπρόσθιο δεξιό άκρό, ολογράφως και αριθμητικώς και 
υπογράφει. Σε περίπτωση λανθασμένης βαθμολόγησής του, 
διαγράφει με διαγώνιο γραμμή τα λάθη και επαναγράφει το 
τελικό στοιχείο, θέτοντας την μονογραφή του δίπλα από τη 
διαγραφή. 

Ο εισηγητής, εντός το πολύ δύο (2) εργάσιμων ημερών από 
την ημερομηνία εξέτασης του μαθήματος, επιστρέφει και πα- 
Ραδίδει, με σχετική πράξη παράδοσης - παραλαβής, τα γρα¬ 
πτά και την συνοδευτική κατάσταση αριθμητικής βαθμολο¬ 
γίας στη Γραμματεία του Ι.Ε.Κ. 

Β. Εργαστηριακά μαθήματα 

Για κάθε εργαστηριακό μάθημα η διεξαγωγή της τελικής 
εξέτασης πρέπει να στοχεύει στη διερεύνηση και τη διαπί¬ 
στωση από τον εκπαιδευτή ή τους εκπαιδευτές ότι ο καταρτι¬ 
ζόμενος μπορεί να εφαρμόσει στην πράξη θεωρητικές γνώ¬ 
σεις και ότι έχει αποκτήσει τις δεξιότητες στη δεδομένη πρα¬ 
κτική τεχνικής. 

Ο τρόπος λοιπόν διεξαγωγής της τελικής εξέτασης εργα¬ 
στηριακού μαθήματος θα αφορά στην αξιολόγηση του βαθ- 

μού πραγμάτωσης των παραπάνω στόχων και αποτελεί το 
βαθμό της τελικής επίδοσης. 

Λόγω της ιδιαιτερότητας και της ποικιλομορφίας που πα¬ 
ρουσιάζουν τα εργαστηριακά μαθήματα παρατίθενται διάφο¬ 
ροι τρόποι εξέτασης, από τους οποίους οι εκπαιδευτές του 
μαθήματος σε συνεργασία με τον Αναπληρωτή Δ/ντή θα μπο¬ 
ρούν να επιλέξουν. 

Εάν το έργο ή τα έργα του εργαστηριακού μαθήματος απαι¬ 
τούν για την ολοκλήρωσή τους μεγάλα χρονικά διαστήματα 
και πρακτικά δεν είναι δυνατόν, στο διατιθέμενο χρόνο για την 
εξέταση, να ανατεθεί η ολοκλήρωση ενός έργου, για να γίνει 
ο έλεγχος της απόκτησης ευχέρειας στις δεξιότητες οι 
οποίες διδάχτηκαν, η εξέταση γίνεται προφορικά επί του ήδη 
εκτελεσθέντος ατομικού ή συλλογικού έργου ή εργασίας με 
ερωτήσεις, ώστε να διαπιστωθεί η κατανόηση της σειράς 
εκτέλεσης, του τρόπου επίτευξης ποιότητας, η δυνατότητα 
ελέγχου των σταδίων κατασκευής και η τελική επίτευξη των 
σκοπών της κατάρτισης. 

Εάν είναι πρακτικά δυνατόν, πρέπει να ανατίθεται στο δια¬ 
τιθέμενο χρόνο εξέτασης η πραγματοποίηση έργου ή τμήμα¬ 
τος έργου, ώστε ο εξεταστής να έχει μία ολοκληρωμένη ει¬ 
κόνα των ικανοτήτων του καταρτιζόμενου στις δεξιότητες 
που διδάχτηκε. Η σωστή σειρά εκτέλεσης, η αρτιότητα, η 
ποιότητα και η ταχύτητα εκτέλεσης του έργου ή τμήματος έρ¬ 
γου είναι μερικά από τα κριτήρια για την βαθμολόγησή τους 
και πρέπει, εάν είναι δυνατόν, να έχουν προκαθοριστεί και 
γνωστοποιηθεί στους εξεταζόμενους. Πάντως ο εξεταστής 
θα πρέπει να είναι σε θέση να δικαιολογεί τον τρόπο εξαγω- 
γής της τελικής βαθμολογίας, ώστε να μπορεί να ικανοποιη¬ 
θεί το περί δικαίου αίσθημα κάθε ενιστάμενου στα όργανα 
διοίκησης του Ι.Ε.Κ., όταν, όπου και εάν χρειαστεί. 

Τέλος είναι δυνατόν τα εργαστηριακά μαθήματα να εξετά¬ 
ζονται με ερωτηματολόγια, όπου με αριθμό ερωτήσεων ελέγ¬ 
χεται η ικανότητα του καταρτιζομένου να ειπλέγει μεταξύ σω¬ 
στών και εσφαλμένων χειρισμών, η ικανότητα διάγνωσης και 
επιλογής του καλύτερου τρόπου επίτευξης ενός εργαστηρια¬ 
κού στόχου ή ικανότητας προκαθορισμού των αναμενόμενων 
αποτελεσμάτων ενός χειρισμού. 

Όταν το εργστηριακό μάθημα διδάσκεται από περισσότε¬ 
ρους του ενός εκπαιδευτές, καθένας βαθμολογεί αυτοτελώς. 
Ο μέσος όρος (Μ.Ο.) των βαθμολογιών, αποτελεί τη βαθμο¬ 
λογία της τελικής εξέτασης. 

Γ. Μικτά μαθήματα 

Η εξέταση των μικτών μαθημάτων περιλαμβάνει ξεχωριστή 
εξέταση του θεωρητικού και του εργαστηριακού μέρους, η 
οποία όμως κατά προτίμηση θα πρέπει να γίνεται την ίδια 
ημέρα. Ο μέσος όρος (Μ.Ο.) των επιμέρους εξετάσεων, 
στρογγυλοποιούμενος στο πλησιέστερο ακέραιο, αποτελεί 
τον βαθμό της τελικής εξετάσης του μαθήματος. 

Η εξέταση του θεωρητικού μέρους γίνεται όπως και η εξέ¬ 
ταση των θεωρητικών μαθημάτων και του εργαστηριακού μέ¬ 
ρους, όπως η εξέταση των εργαστηριακών μαθημάτων. 

α) Ανεξάρτητα από το είδος του μαθήματος, η διάρκεια της 
εξέτασης ορίζεται από τον εκπαιδευτή σε συνεργασία με τον 
Αναπληρωτή Διευθυντή και δεν επιτρέπεται να είναι μικρό¬ 
τερη των δύο (2) ωρών. Η διάρκεια εξέτασης με μορφή ερω¬ 
τηματολογίου (ΤΕΣΤ) δεν υπόκειται στον περιορισμό των δύο 
(2) ωρών. 

β) Οι καταρτιζόμενοι ενημερώνονται για τον τρόπο εξέτα¬ 
σης δύο (2) τουλάχιστον εβδομάδες πριν από τη λήξη των μα¬ 
θημάτων από τον εκπαιδευτή. 

γ) Τα θέματα των τελικών εξετάσεων (Τ.Ε.) θεωρούνται 
από το Διευθυντή του Ι.Ε.Κ. και στην συνέχεια δίδονται στους 
καταρτιζομένους, κατά προτίμηση σε φωτοαντίγραφο. 

δ) Για την εξαγωγή του βαθμού της εξέτασης αυτής ο εκ¬ 
παιδευτής αθροίζει τις επί μέρους βαθμολογίες των ερωτή¬ 
σεων ή των επί μέρους τμημάτων του έργου, τις οποίες ανα¬ 
γράφει επί του γραπτού ή του φύλλου έργου, 
ε) Καταρτιζόμενος, ο οποίος για οποιονδήποτε λόγο δεν 


προσέλθει στις εξετάσεις βαθμολογείται με μονάδα (1). 

Σε περιπτώσεις απουσίας καταρτιζομένου από τελική εξέ¬ 
ταση μαθημάτων για λόγους ανωτέρας βίας ή σοβαρής ασθέ¬ 
νειας, που αποδεικνύεται από αρμόδιο Δημόσιο Φορέα, η 
διοίκηση του Ι.Ε.Κ. σε συνεργασία με τον εκπαιδευτή, ειση- 
γείται στο Δ.Σ. του Ο.Ε.Ε.Κ. 

1. Την εξέτασή του καταρτιζομένου αυτού κατά την τρέ¬ 
χουσα εξεταστική περίοδο, εφόσον υφίσταται δυνατότητα 
μεμονωμένης εξέτασης ή 

2. Την εξέτασή του σε επόμενη εξεταστική περίοδο, χωρίς 
υποχρέωση επαναπαρακολούθησης του μαθήματος ή μαθη¬ 
μάτων, από την τελική εξέταση των οποίων απούσιασε και χω¬ 
ρίς δικαίωμα εγγραφής και φοίτησής του σε επόμενο διδα¬ 
κτικό εξάμηνο. 

στ) Ο μέσος όρος του βαθμού πρόδου (Β.Π.) και του βαθ¬ 
μού της γραπτής τελικής εξαμηνιαίας εξέτασης, στρογγυλο- 
ποιούμενος στον πλησιέστερο ακέραιο αποτελεί την τελική 
βαθμολογία (Τ.Β.) του μαθήματος. 

Δεν εξάγεται τελική βαθμολογία σε μάθημα για το οποίο η 
φοίτηση καταρτιζομένου έχει χαρακτηριστεί ανεπαρκής. 

ζ) Το άθροισμα της τελικής βαθμολογίας όλων των μαθημά¬ 
των κατάρτισης, θεωρητικών, εργαστηριακών και μικτών του 
εξαμήνου, διαιρούμενο με τον αριθμό των μαθημάτων αποτε¬ 
λεί τον γενικό μέσο όρο βαθμολογίας (Γ.Μ.Ο.Β.) του καταρτι- 
ζομένου στο εξάμηνο αυτό, 
η) Η κλίμακα βαθμολογίας ορίζεται από 01 έως 20. 

Με απόφασή του το Διοικητικό Συμβούλιο του Ο.Ε.Ε.Κ. εί¬ 
ναι δυνατόν να ορίζεται διάφορη από την αριθμητική, αξιολο¬ 
γική κλίμακα σε όσες εξειδικεύσεις προβλέπεται να πραγμα¬ 
τοποιείται κατάρτιση σε παραγωγικούς χώρους. 

3. Η πιστοποίηση της κατάρτισης γίνεται σύμφωνα με την 
Υπουργική απόφαση Ε/7299/5.5.1994. 

Δικαίωμα συμμετοχής στις εξετάσεις πιστοποίησης έχουν 
όλοι όσοι περάτωσαν επιτυχώς την κατάρτιση και έλαβαν την 
προβλεπόμενη βεβαίωση κατάρτισης από τα Ι.Ε.Κ. 

Άρθρο 8 

Α. Πρόοδος Καταρτιζομένων 

1. Ο καταρτιζόμενος γράφεται στο επόμενο εξάμηνο κα¬ 
τάρτισης, εφόσον δεν υποχρεούται σε επαναπαρακολούθηση 
μαθήματος ή μαθημάτων και συντρέχει μια από τις παρακάτω 
προϋποθέσεις: 

α) Η τελική βαθμολογία του σε κάθε μάθημα είναι τουλάχι¬ 
στον δέκα (10). 

β) Υστερεί σ' ένα μόνον μάθημα, ενώ ο γενικός μέσος όρος 
βαθμολογίας (Γ.Μ.Ο.Β.) του σ’ όλα τα μαθήματα του εξαμή¬ 
νου συμπεριλαμβανομένου και αυτού που υστέρησε είναι 
τουλάχιστον δέκα (10) συμπληρωμένο και η βαθμολογία του 
στο μάθημα που ύστέρησε τουλάχιστον μηδέν οκτώ (08). 

Στην περίπτωση αυτή ο καταρτιζόμενος υποχρεούται να 
επανεξεταστεί στο μάθημα που υστέρησε στην εξεταστική 
περίοδο του εξαμήνου που παρακολουθεί. Η βαθμολογία της 
εξέτασης αυτής, είναι η νέα τελική βαθμολογία στο μάθημα. 
Εάν η νέα βαθμολογία δεν είναι τουλάχιστον δέκα (10), ο κα¬ 
ταρτιζόμενος δεν αποκτά δικαίωμα εγγραφής στο επόμενο 
εξάμηνο, αλλά δύναται να προσέρχεται για επανεξέταση σ’ 
οποιαδήποτε εξεταστική περίοδο, μέχρι να αποκτήσει δικαί¬ 
ωμα εγγραφής σ’ επόμενο εξάμηνο. 

2. Σε κάθε άλλη περίπτωση ο καταρτιζόμενος υποχρεούται 
να επαναλάβει την κατάρτιση μόνον στα μαθήματα του εξα¬ 
μήνου στα οποία υστέρησε. 

Εάν στο Ι.Ε.Κ. δεν λειτουργεί τμήμα ειδικότητας και εξαμή¬ 
νου σε μαθήματα του οποίου ο καταρτιζόμενος υστέρησε σε 
βαθμολογία ή είχε ανεπαρκή κατάρτιση δίδονται οι εξής δυ¬ 
νατότητες: 

α) Γ ια την παρακολούθηση μαθήματος ή μαθημάτων, ο κα¬ 
ταρτιζόμενος θα εντάσσεται σε τμήμα ειδικότητας, αντιστοί¬ 
χου εξαμήνου, παρεμφερούς ειδικότητας, όπου διδάσκεται 

το μάθημα ή μαθήματα που οφείλει να παρακολουθήσει. 

Δίδεται επίσης η δυνατότητα εφ’ όσον τα μαθήματα είναι 
περισσότερα του ενός, να εντάσσεται σε περισσότερα του 
ενός τμήματα για την παρακολούθηση αυτή και σύμφωνα με 
το πρόγραμμα των τμημάτων αυτών. Ο καταρτιζόμενος αυτός 
συμμετέχει στις διαδικασίες του μαθήματος στις εξετάσεις 
όπως και οι λοιποί καταρτιζόμενοι. 

β) Δύναται να ζητήσει, με αίτησή του, να παρακολουθήσει 
το μάθημα σε άλλο Ι.Ε.Κ., στο οποίο λειτουργεί η ειδικότητά 
του σε αντίστοιχο εξάμηνο κατάρτισης. 

Η δυνατότητα αυτή είναι υποχρεωτική για καταρτιζόμενους 
σε Ι.Ε.Κ. που εδρεύουν στις ευρύτερες περιοχές Αθηνών και 
Θεσσαλονίκης. 

γ) Να δημιουργήσει το Ι.Ε.Κ. ειδικό τμήμα για τον καταρτι¬ 
ζόμενο ή τους καταρτιζόμενους, οι οποίοι δεν είναι δυνατόν 
να αντιμετωπιστούν με τις παραπάνω δυνατότητες, σε ωράριο 
που εξυπηρετεί το Ι.Ε.Κ. και μόνον και για μία μόνον φορά για 
τον καταρτιζόμενο. 

Τα ειδικά αυτά τμήματα θα λειτουργούν μόνον εφόσον ο 
καταρτιζόμενος προσέρχεται κανονικά και η λειτουργία τους 
παύει όταν η φοίτηση των καταρτιζομένων καθίσταται ανε¬ 
παρκής. 

3. Εάν στο ΙΕΚ στο οποίο ο καταρτιζόμενος απέκτησε δι¬ 
καίωμα εγγραφής, δεν λειτουργεί τμήμα της ειδικότητάς του, 
τότε δύναται: 

α) Να μετεγγράφεται σε αντίστοιχο τμήμα της ίδιας ειδικό¬ 
τητας άλλου Ι.Ε.Κ. 

β) Να διατηρεί το δικαίωμά του αυτό μέχρι τη λειτουργία στο 
Ι.Ε.Κ. τμήματος ειδικότητας, για το οποίο απέκτησε δικαίωμα 
εγγραφής. 

γ) Να αιτείται κατάταξή του σε εξάμηνο κατάρτισης άλλης 
εξειδίκευσης της ίδιας ομάδας ειδικοτήτων που λειτουργούν 
σε Ι.Ε.Κ. 

Η αίτηση διαβιβάζεται στη Διεύθυνση κατάρτισης της Κε¬ 
ντρικής Υπηρεσίας του Ο.Ε.Ε.Κ., η οποία με απόφαση του 
Δ.Σ. του Ο.Ε.Ε.Κ. καθορίζει: 

I. Το εξάμηνο κατάρτισης στο οποίο κατατάσσεται ο καταρ¬ 
τιζόμενος. 

II. Τα μαθήματα τα οποία ο καταρτιζόμενος θα παρακολου¬ 
θεί επί πλέον των μαθημάτων του εξαμήνου στο οποίο κατα¬ 
τάσσεται και 

III. Τα μαθήματα, τα οποία ο καταρτιζόμενος δεν υποχρεού- 
ται να παρακολουθεί, διατηρώντας την τελική βαθμολογία 
τους από τα εξάμηνα τα οποία έχει ολοκληρώσει επιτυχώς. 

4. Με απόφαση του Δ.Σ. του Ο.Ε.Ε.Κ. καθορίζονται τα μα¬ 
θήματα τα οποία ο καταρτιζόμενος δεν υποχρεούται να παρα¬ 
κολουθεί, διατηρώντας την τελική βαθμολογία του σε μαθή¬ 
ματα εξαμήνων κατάρτισης, στα οποία είχε τελική επίδοση, 
τουλάχιστον δέκα (10). 

5. Με απόφαση επίσης του Δ.Σ. του Ο.Ε.Ε.Κ. κατατάσσο¬ 
νται καταρτιζόμενοι ή απόφοιτοι σε άλλη ειδικότητα από αυτή 
που παρακολουθούν ή παρακολούθησαν, μετά από αίτησή 
τους και σύμφωνα με τα οριζόμενα στην παραπάνω παρ. 3γ. 

Β. Αποφοίτηση καταρτιζομένων 

1. Ο καταρτιζόμενος αποφοιτά, εφόσον δεν υποχρεούται 
σε επαναφοίτηση μαθήματος ή μαθημάτων και η τελική βαθ¬ 
μολογία του σε κάθε μάθημα είναι τουλάχιστον δέκα (10). 

2. Εάν υστερεί σ’ ένα μόνον μάθημα, ενώ ο γενικός μέσος 
όρος βαθμολογίας (Γ.Μ.Ο.Β.) του σ’ όλα τα μαθήματα του 
εξαμήνου συμπεριλαμβανομένου και αυτού που υστέρησε εί¬ 
ναι τουλάχιστον δέκα (10) συμπληρωμένο και η βαθμολογία 
του στο μάθημα που υστέρησε τουλάχιστον οκτώ (08), ο κα¬ 
ταρτιζόμενος υποχρεούται να επανεξεταστεί στο μάθημα που 
υστέρησε, σε επόμενες εξεταστικές περιόδους μέχρις ότου η 
νέα βαθμολογία της τελικής εξέτασης να είναι τουλάχιστον 
δέκα (10). 

3. Σε κάθε άλλη περίπτωση ο καταρτιζόμενος υποχρεούται 


να παρακολουθήσει μόνον τα μαθήματα του εξαμήνου στα 
οποία υστέρησε. 

4. Εάν στο ΙΕΚ, δεν λειτουργεί τμήμα της ειδικότητάς του, 
τότε ισχύουν οι διατάξεις της παραγράφου 2, του κεφαλαίου 
Α του ίδιου άρθρου. 

Γ. Συμπεριφορά - Κυρώσεις - Όργανα Επιβολής 

Οι καταρτιζόμενοι οφείλουν να συμπεριφέρονται ευπρε- 
πώς προς τη Διοίκηση του Ι.Ε.Κ. τους εκπαιδευτές, τους συ¬ 
ναδέλφους τους και το λοιπό προσωπικό του Ι.Ε.Κ. και να τη¬ 
ρούν τον παρόντα Κανονισμό. 

Δεν επιτρέπεται από τους καταρτιζόμενους η χρήση των 
πόσης φύσεως εργαλείων, μηχανημάτων και λοιπών εγκατα¬ 
στάσεων και του εξοπλισμού χωρίς την άδεια, εποπτεία και 
παρουσία του εκπαιδευτή τους. 

Δεν επιτρέπεται η πρόκληση φθορών στις αίθουσες διδα¬ 
σκαλίας, τους κοινόχρηστους και εργαστηριακούς χώρους, 
στους χώρους άσκησης και στο πάσης φύσεως υλικό. 

Κάθε παρέκκλιση από τα παραπάνω ελέγχεται και δύναται 
να επιβάλονται οι εξής κυρώσεις: 

α) Παρατήρηση. 

β) Ωριαία αποβολή από την κατάρτιση. 

γ) Αποβολή μέχρι τρεις (3) μέρες. 

δ) Διακοπή της κατάρτισης. 

1. Η παρατήρηση επιβάλλεται από τον εκπαιδευτή και τα 
όργανα διοίκησης του Ι.Ε.Κ. και αποτελεί προειδοποίηση 
στον καταρτιζόμενο για επιβολή βαρυτέρας κυρώσεως, σε 
περίπτωση νέας παρέκκλισής του από την αρμόζόυσα συμπε¬ 
ριφορά. 

2. Ωριαία αποβολή από το μάθημα επιβάλλεται από τον εκ¬ 
παιδευτή. 

3. Αποβολή μέχρι τρεις (3) ημέρες από τον Διευθυντή ή τον 
αναπληρωτή Αναπληρωτή Δ/ντή του Ι.Ε.Κ. 

4. Διακοπή φοίτησης επιβάλλεται από τριμελή επιτροπή, 
αποτελούμενη από τον Διευθυντή του ΙΕΚ, τον Αναπληρωτή 
Διευθυντή και τον αρχαιότερο στο Ι.Ε.Κ. από τους εκπαιδευ¬ 
τές του τμήματος, σε περίπτωση δε ίδιας αρχαιότητας τον 
προτεινόμενο από το Αναπληρωτή Διευθυντή. Η επιτροπή 
συντάσσει πόρισμα, το οποίο υπάγεται στην τελική έγκριση 
της Διεύθυνσης Κατάρτισης του Ο.Ε.Ε.Κ. 

5. Σε περίπτωση που οι καταρτιζόμενοι προβαίνουν εσκεμ- 
μένα σε φθορά υλικού του Ι.Ε.Κ., πέραν της κυρώσεως που 
επιβάλλεται, υποχρεούνται να αποκαταστήσουν στο ακέραιο 
τις φθορές που προξένησαν. Σ’ όλες τις περιπτώσεις είναι δυ¬ 
νατόν η διοίκηση του Ι.Ε.Κ. να παραπέμπει τα αδικήματα στη 
δικαιοσύνη. 

Εγγραφή καταρτιζομένου σε Ι.Ε.Κ. σημαίνει ανεπιφύλακτη 
αποδοχή αποδοχή του παρόντος κανονισμού. 

Αρθρο 9 

Καταργούμενες διατάξεις 

Οι αριθμ. Ζ/7717/27.8.93 (ΦΕΚ 728/τ. Β721.9.93), Φ1 / 
Ε/2429/ 15.2.94 (ΦΕΚ 124/τ. Β7 23.2.94), Φ/Ε/6673/ 
20.4.94 (ΦΕΚ 337/5.5.94), αποφάσεις του Προέδρου του 
Οργανισμού Επαγγελματικής Εκπαίδευσης και Κατάρτισης, 
καταργούνται. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιουλίου 1994 

Ο Πρόεδρος του Δ.Σ. 

ΘΕΟΔΩΡΟΣ ΧΡΗΣΤΙΔΗΣ 

1 Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τ η ς ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» » » Β' 

» 

30.000 

» 

1.500 

Υ) 

» » » Γ' 

» 

10.000 

» 

500 

δ) 

» » » Δ’ 

» 

30.000 

» 

1.500 

ε) 

» » » Αναπτυξιακών Πράξεων 

» 

20.000 

» 

1.000 

στ) 

» » » ΙΝΙ.Π.Δ.Δ. 

)> 

10.000 

» 

500 

ζ) 

» » » ΠΑΡΑΡΤΗΜΑ 

» 

5.000 

» 

250 

η) 

» » » Δελτ. Εμη.& Βιομ. Ιδ. 

» 

10.000 

» 

500 

θ) 

» » » Αν. Ειδικού Δικαστηρίου 

» 

3.000 

» 

150 

I) 

» » » Α.Ε. & Ε.Π.Ε. 

» 

200 000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















